તામિલનાડુના તિરુચી જિલ્લામાં મસુરી નામનું ટચૂકડું નગર. એમાં એક ભરવાડનું કુટુંબ રહે. ગાય-ભેંસ પાળે અને દૂધ-દહીં-માખણ વેચી ગુજરાન ચલાવે. જીવનની પાયાની જરૂરિયાતો સચવાઈ જાય. ૧૬ વર્ષની સ્વાતિ બધાંની લાડકી. ભણવાની ભારે લગન. ખૂબ મહેનતુ. માનું નામ થંગાપોન્નુ. સીધી, સરળ પણ તેજસ્વી મહિલા. ઘરનો અને વ્યવસાયનો કારોબાર એ જ ચલાવે. સ્વાતિ ખૂબ ભણે એવી તમન્ના. ભરવાડની દીકરીએ તો કૃષિ વિશ્વવિદ્યાલયમાં જ જોડાવું જોઈએ એવું માને.